Publication: Magyar Közlöny
Issue: MK-2000-72 (Year: 2000, Number: 72)
Era: 1990-2004
Section: kibontakozási hitelkonstrukciójáról és a gazdahitel programról szóló 30/2000. (III. 10.) Korm. rendelet alapján a
Paragraph Index: 241

(3) Az R. 224. §-ának (10) bekezdése helyébe a következő rendelkezés lép: „(10) Esetenként három hónapnál nem hosszabb időtartamra mezőgazdasági gép és berendezés kölcsönzését (TEÁOR K 71.21), valamint mezőgazdasági bérmunkát folytató igénylő a (3) bekezdés szerinti támogatást csak abban az esetben veheti igénybe, ha a gépkölcsönzésből és bérmunkavégzésből származó, számlával igazolt éves bevételének legalább ötven százaléka mezőgazdasági, illetve erdőgazdálkodási termelő részére végzett, ezen tevékenységekből származik. Az ötven százalékos mértékű árbevételi kötelezettséget a kezdő vállalkozások esetében a gép megvásárlását követő naptári évtől kell teljesíteni, amit a támogatási kérelemhez csatolt nyilatkozatban kell a gépvásárlónak vállalni. E bekezdés rendelkezéseit nem kell alkalmazni a mezőgazdasági termékek és áruk beszerzésére, feldolgozására, tárolására, értékesítésére létrejött szervezetek esetében.”

Source: https://magyarkozlony.hu/hivatalos-lapok/fcc9acd66698b955bae31d016fdfc07c64a03513/dokumentumok/db93ea9eb97d5ccd4334d6a54fdcc5cb2c86167a/letoltes